Step 1 of 5Step 2 of 5Step 3 of 5Step 4 of 5Step 5 of 5
ALGEMENE VOORWAARDES EN REËLS VIR KOSSTALLETJIES
Die fees vind plaas by die Richardsbaai Alkantstand (oop stuk grond oorkant die Richardsbaai Skibootklub) vanaf 24-26 September Donderdag (10H00) TOT Saterdag (22H00) 2020. Let asb daarop dat Donderdag 'n vakansiedag is en die hekke reeds 10H00 oop gemaak word vir die publiek.
Voorlopige plasings word gedoen soos en wanneer aansoeke ontvang en betalings gedoen word. Ons het egter 'n BEPERKTE hoeveelheid kosstalletjies. Staanplekke word slegs geallokeer as betaling gemaak word. Dolosfees hou die reg voor om enige stalletjie in belang van die fees te verskuif.
Die komitee sal voorkeur verleen aan Skole, Kerke en NPO organisasies.Die beslissing van die komitee is finaal en geen korrespondensie sal daaroor gevoer word nie. Stalletjies moet hulle eie brandblussers voorsien wat 'n vereiste van die bandweerhoof is.
Die fees open op 24 SEPTEMBER 2020 om 10H00. Die verpligte daaglikse handelsure is 10:00 soggens – 22:00 saans. Stalletjies mag handel dryf tot die feesterrein laat-nag (23:00) sluit maar mag onder geen omstandighede voor 22:00 saans sluit nie. Uitstallers kan daagliks vanaf 07:00 stalletjies voorberei. Alle voertuie moet voor 09:00 van die stalletjieterrein verwyder word en op die geallokeerde parkeerplekke gelaat word. Ons het ongelukkig GEEN plek vir die karre by die stalletjies nie.
Dolosfees verskaf voltydse sekuriteit maar kan nie aanspreeklikheid aanvaar vir enige verliese of skade nie. GEEN PERSOONLIKE DRANK OF COOLERBOX word toegelaat op die terrein nie.
Uitstallers is verantwoordelik vir hul eie reis- en verblyfreëlings. Vir hulp in dié verband skakel Elize Boshoff by (083 635 5358) of besoek die webwerf, www.dolosfees.com. Ons het ongelukkig GEEN kamp geriewe by die feesterrein nie. Daar is kampgeriewe oorkant die pad by Richardsbaai Skibootklub (035-7532156) of Sportkompleks (035-7533974).
Alle uitstallers kan al die Woensdag 23 September registreer vanaf 10H00 – 18H00. As jul nie die tyd kan register nie MOET dit voor die tyd aan Elize weergegee word. Uitstallers wat nie op hierdie daa registreer nie, verbeur hul fooie/stalletjies en Dolosfees sal dit herverhuur
Vir die verkope van julle produk is dit belangrik dat julle logo en WAT jul verkoop sigbaar is. Die stalletjie moet die Sondagoggend ontruim word. ALLE papiere, skerpvoorwerpe moet verwyder word. Los asseblief julle stalletjies terrein netjies. ALLE stalletjies moet skoon en netjies wees teen die Sondagmiddag.
Tafels, stoele en ander uitstaltoerusting is u verantwoordelikheid. Kontak persoon vir tafels, stoele en tente is : Catering – 082 864 9736
Dolosfees aanvaar nie verantwoordelikheid vir produk(te) wat nie verkoop nie. Bemarking van u produk is u verantwoordelikheid – Dolosfees dring die mense daar - maar u moet die produk self aan hul verkoop.
Elke stalletjies ontvang SLEGS een kragpunt (10 AMP). As meer benodig MOET julle self daarvoor sorg.
OP VELD – 5 X 5 M – R2550.00
Stalletjie grootte is 5 x 5 en word van geen raamwerk voorsien nie. Die stalletjies houers MOET ASB in die raamwerk bly en mag nie oor hul merk staan nie. AS JULLE GROOTER BENODIGMOET DIT AANGEDUI WORD. En daar sal ekstra kostes betrokke wees.